વેપારમાં રહેલી તમામ અડચણો દૂર થઇ જશે, આમપ્રજાને મોંઘવારીમાંથી મુક્તિ મળી જશે, દેશનો આર્થિક વિકાસ વધી જશે, વિગેરે વિગેરે અનેક સપનાઓ દેખાડ્યા છે છતાં પણ જીએસટી સામે દેશભરમાંથી વિરોધનો વંટોળ ઉઠયો છે અને વેપારીઆલમનો રોષ જીએસટી સામે દિવસેને દિવસે વધી રહ્યો છે. એક તરફ સરકાર જીએસટીના નામે અનેક સપનાઓ દેખાડે છે અને બીજી તરફ વેપારીઓ જીએસટી બાબતે આગબબૂલા થયા છે. હવે એવા લોકો કે જેમને જીએસટી સાથે કંઇ જ લાગતું વળગતું નથી તેવા લોકોને આ બધું તમાશા જેવું લાગે છે ત્યારે જીએસટી અને તેની અસરોનું સાચું ચિત્ર શું છે? તેનો તાગ મેળવીએ.